Der var glædestårer og jubel for Anne og Todd, der onsdag vandt deres drømmehus i denne sæson af 'Nybyggerne'. Men deres glæde stod i skarp kontrast til de tre andre par fra programmet, der måtte gå tomhændet hjem fra aftenens finale. - Man bliver lidt ked af det på de andres vegne, de har jo kæmpet lige så meget som os andre, siger Anne. Anne og Todd er blevet gode venner med de andre par både under og efter optagelserne. Derfor følte de også med de andre, der måtte vinke farvel til deres drømmehus. Især én anden deltager fik en ekstra hilsen, inden vinderparret satte sig i bilen med Peter Ingemann for at køre mod deres nye hjem. - Jeg måtte sige undskyld til Mikkel, jeg ved, hvor meget han ville have det her hus, siger Todd. I løbet af de ti uger, hvor programmet blev optaget, har de fire par delt grin og tårer med hinanden. Og Anne og Todd regner helt klart med, at de bliver ved med at ses med de andre. Især Christine og Mikkel, der også bor i Aalborg-området. Og Anne vil heller ikke glemme de mange aftener med rødvin og øl, som de fik serveret inde hos Steen og Marianne. - Det er så dejligt et venskab, vi har fået med Marianne og Steen. De var de ældre og vi var børnefamilien, så vi var altid lidt bagud sammen, siger Anne.

Referat:
Selvom Todd var glad for at vinde årets nybyggerhus, måtte han sige undskyld til en meddeltager.